# Alexandra av Storbritannia

| Alexandra av Storbritannia |
| --- |
|  |
| Født | Princess Alexandra Caroline Marie Charlotte Louise Julia of Schleswig-Holstein-Sonderburg-Glücksburg 1. des. 1844 Det gule palé |
| Død | 20. nov. 1925   (80 år) Sandringham House |
| Beskjeftigelse | Fotograf, kunstmaler, aristokrat  |
| Embete | * Consort of the United Kingdom of Great Britain and Ireland (1901–1910)
 |
| Ektefelle | Edvard VII av Storbritannia (1863–1910; avslutningsårsak: ektefelles død, bryllupssted: St. George's Chapel) |
| Far | Christian IX av Danmark |
| Mor | Louise |
| Søsken | Prinsesse Thyra (yngre søster) Maria Feodorovna (yngre søster) Valdemar av Danmark (yngre bror) Frederik VIII av Danmark (eldre bror) Georg I av Hellas (yngre bror) |
| Barn | vis
6 oppføringer
Albert Victor, hertug av Clarence og Avondale Georg V av Storbritannia Louise av Storbritannia Prinsesse Victoria av Storbritannia Maud av Norge Alexander John av Wales

 |
| Nasjonalitet | Kongeriket Danmark |
| Gravlagt | St. George's Chapel |
| Utmerkelser | vis
10 oppføringer
Indias kroneorden Hosebåndsordenen Dame Grand Cross of the Order of Saint John Victoria og Albert-ordenen Order of the British Empire Dame of the Order of Queen Maria Luisa (1872; deles ut av: Amadeus I av Spania) Sankta Katarinas orden Edvard VIIs familieorden Den britiske Johanniterorden Maria Luisa-ordenen

 |
| Signatur |
|  |
| Våpenskjold |
|  |
|

---

Alexandra av Storbritannia på Commons |

**Alexandra** (1844–1925) var prinsesse av Danmark, og dronning av Storbritannia.

## Liv og virke

### Bakgrunn

Alexandra var det nest eldste barn og den eldste datter av prins Christian av Slesvig-Holsten-Sønderborg-Glücksborg (den senere Christian IX av Danmark) og Louise av Hessen-Kassel. Hun fikk navnene *Alexandra Caroline Marie Charlotte Louise Julia* da hun ble døpt, men var kjent under navnet Alexandra, som også var navnet på Louises nettopp avdøde svigerinne, storfyrstinne Aleksandra Nikolajevna av Russland.

Da Alexandra ble født var hennes far fortsatt bare prins av Slesvig-Holsten-Sønderborg-Glücksborg, en fjern og ubetydelig sidelinje til det danske kongehus, som nedstammet fra Christian III. Familiens status ble endret i 1853, da hennes far ble gjort til dansk tronarving. Bakgrunnen var utsikten til at den oldenborgske slektslinje som satt på tronen ville dø ut. Familiens anseelse steg deretter betydelig, og Alexandra ble prinsesse av Danmark.

### Ekteskap med prins Albert Edvard

Hun giftet seg i 10. mars 1862 med prins Albert Edvard, fyrsten av Wales, på Windsor slott.

Svigermoren, dronning Victoria, var ikke glad for de politiske problemene som fulgte da Bertie ble gift med en dansk prinsesse. Alexandra agiterte for britisk intervensjon på dansk side under krigen mellom Danmark og Tyskland i 1864, og i 1890 sendte hun et langt memorandum til lord Rosebery i forbindelse med skiftet, der Storbritannia ga Helgoland til Tyskland i bytte mot kolonien Zanzibar.

Alexandra fikk mye ros for sin henvendelse, men den fikk ingen praktisk betydning. Dronning Victoria skrev: «Hva kunne være mer smertelig for vår familie enn de politiske vanskelighetene vi ble satt i, under krigene med Danmark?» Den tyskættede dronningen ønsket ingen dansk seier.

De fikk seks barn:

* Prins Albert Victor av Storbritannia (født 1864, død 1892)
* Kong Georg V av Storbritannia (født 1865, død 1936)
* Prinsesse Louise av Storbritannia (født 1867, død 1931)
* Prinsesse Victoria av Storbritannia (født 1868, død 1935)
* Prinsesse Maud av Storbritannia (født 1869, død 1938), med tiden dronning av Norge
* Prins John av Storbritannia (født 1871, død 1871)

Alexandra av Storbritannia malt av Sir Samuel Luke Fildes
Før Edvard overtok tronen, hadde hun i en del år ivaretatt representasjons- og velgjørenhetsoppgaver. Blant annet stiftet hun et fond til bekjempelse av arbeidsledighet og arbeidet for å forbedre sykehusvesenet.

Alexandra ble tunghørt med alderen. Hun tilbrakte en stor del av sin enketid i Danmark, dels hos familien på Fredensborg slott, dels på Hvidøre slott, som hun kjøpte sammen med sin søster, enkekeiserinne Dagmar av Russland.

## Referanser

## Litteratur

* Bramsen, Bo (1993), *Huset Glücksborg. Europas svigerfader og hans efterslægt.* (2. utgave), København: Forum,
* Olden-Jørgensen, Sebastian (2003), *Prinsessen og det hele kongerige. Christian IX og det glücksborgske kongehus*, København: Gad,